**pataisytas**

**projektas**

**reg. Nr. T-81**

**2.26.darbotvarkės klausimas**

**Pasvalio rajono savivaldybės taryba**

**Sprendimas**

**Dėl ilgalaikės paskolos ėmimo investiciniams projektams finansuoti**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ (Lietuvos Respublikos Vyriausybės 2012 m. kovo 21 d. nutarimo Nr. 304 redakcija) (su visais aktualiais pakeitimais), Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 7.1 punktu ir atsižvelgdama į Pasvalio rajono savivaldybės kontrolės ir vidaus audito tarnybos 2019 m. gegužės 14 d. išvadą Nr. AI-1 „Dėl Pasvalio rajono savivaldybės galimybės imti ilgalaikę paskolą investicijų projektams finansuoti“, Pasvalio rajono savivaldybės taryba nusprendžia:

1. Imti **713 000** Eur ilgalaikę paskolą investiciniams projektams finansuoti.

2. Nustatyti paskolos grąžinimo terminą – 2026 m. gruodžio 31 d.

3. Įgalioti Savivaldybės administracijos direktorių pasirašyti paskolos sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2019-04-09 tel. (8 451) 54104

Pasvalio rajono savivaldybės tarybai

**AIŠKINAMASIS RAŠTAS**

**Dėl ilgalaikės paskolos ėmimo investiciniams projektams finansuoti**

**2019-04-08**

Pasvalys

**1. Problemos esmė.** Ilgalaikė **718 000 eurų** paskola bus naudojama šių investicinių projektų įgyvendinimui:

Joniškėlio m. viešosios infrastruktūros plėtra – 50,0 tūkst. Eur;

Pasvalio r. Krinčino miestelio viešosios infrastruktūros atnaujinimas – 9,0 tūkst. Eur;

Pasvalio r. Daujėnų miestelio viešosios infrastruktūros atnaujinimas – 6,0 tūkst. Eur;

Pasvalio r. Saločių miestelio viešosios infrastruktūros atnaujinimas – 5,0 tūkst. Eur;

Pasvalio r. Pušaloto miestelio viešosios infrastruktūros atnaujinimas – 12,0 tūkst. Eur;

Pasvalio r. Raubonių miestelio viešosios infrastruktūros atnaujinimas – 12,4 tūkst. Eur;

Kraštovaizdžio formavimas ir ekologinės būklės gerinimas Joniškėlio dvaro parke – 30,0 tūkst. Eur;

Pasvalio kultūros centro pastato rekonstravimas – 110,7 tūkst. Eur;

Pasvalio krašto muziejus – modernus kultūros populiarinimo, edukacijos ir relaksacijos centras – 126,9 tūkst. Eur;

Modernaus tarpvalstybinio vaikų ir jaunimo verslumo kompetencijų ugdymo tinklo bibliotekose kūrimas –123,0 tūkst. Eur;

Pasvalio m. Biržų gatvės rekonstravimas II etapas – 75,0 tūkst. Eur.

Pasvalio Petro Vileišio gimnazijos sporto aikštyno atnaujinimas – 50,0 tūkst. Eur.

Socialinių paslaugų infrastruktūros plėtra Pasvalio rajone – 108,0 tūkst. Eur.

  Ilgalaikės paskolos lėšas planuojama panaudoti 2019-2020 metais vykdomų projektų finansavimui.

Savivaldybės negrąžintų paskolų likutis 2019 m. kovo 1 d. buvo 2513112,60 eurai. Per 2019 metus planuojama grąžinti ilgalaikių paskolų bankams 718861,76 eurus.

**2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

2019 metais palūkanų mokėjimui papildomai reikėtų 4000 eurų. Palūkanos mokamos už faktiškai panaudotas paskolos lėšas.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius

**7. Sprendimo projekto rengimo metu gauti specialistų vertinimai ir išvados** – negauta**.**

Finansų skyriaus vedėja Dalė Petrėnienė